પ્રાંતીય અને વૈશ્વિક એમ બે લિપિનું જ્ઞાન સહુને હોય તે અભિપ્રાય સાથે સહમત છું પરંતુ ભાષાને વળગેલા ભૂર ને કારણે દરેક પ્રાંતના લોકો પોતપોતાનો ચોકો અને અભિપ્રાય અલગ લઈને બેસી જાય. હિન્દી ભાષા વૈશ્વિક ભાષાનું સ્થાન લઇ શકવા સક્ષમ છે. રોમન લિપિને સુધારવાની વાતમાં મોટી અડચણ એ છે કે તેવાં સુધારાથી લિપિ વધારે અઘરી બની જાય એટલે કે તેની સરળતા ગુમાવી બેસે અને તે જાણનારા લોકો એવાં સુધારાને સ્વીકારે કે કેમ એ વિષે પણ શંકા રહે. આ ગૂંચવાયેલા કોકડાની ગૂંચવણ કેમ દૂર કરવી તે પણ એક કોયડો બની રહે. તો શું કરવું? વાચકો તેમના નિખાલસ અભિપ્રાયો દર્શાવે તેમાંથી કાંઇક રસ્તો સૂઝે એવી આશા છે.